كافي ياظلام
ابسلة مهملات اجفاك صيفنه وتشتينه
عيب وعيب كلش عيب تنكر وكتي و سنينه
ترا عشق السوالف ليل واليسهر عليمن يسأل اشبينه
لو عووووت ثعالب تصرخ من الجوع مو معناها نشبعها ونود فد يوم تنطينه
ماكر لاتأمن لاتظن وفاي غدره ابفرة ايمينه
الحرامي ابعيشته معروف من تغفه العيون ايخط تفانينه
وموكلمن يبوك الناس يظلم ناس تسليط الجزه عن الناسي حد دينه
شومرت سنين وماسمعنه يوم ... واحد منهب متحفض ابدينه
ماتصدك العشرة النذل بين الناس .. ولاتامن عزيزي الذيب يحمينه
الماكر طريقه اموسم ومعروف ناكر كل دهوره او وكته وسنينه
بخساسه ايخادع الطيبين... وموبس الخداع وينتهي الموضوع راسملك رسم مسموم بجبينه
خليه ايتشمر فوك كفيني وخليه الوكت يندل مجامينه
هذا..اّنه الاصيل ابطبعي اهوى الناس وما ارجه السفيه
الينشد اعلينه حاسبنه الضميرابجية الخطار ومن هاي السوالف حيـــــــــــــــل ملينه
وتدري انته عزيز ابعادة المضيوف... للخطار يرخص نظر عينه
جاوينه الجزاء او وين ذاك الكال..؟ وفاي ابوفاه تندل عناوينه
لو وصفك جلب ما اظلمك اني ابهاي لان طبع الجلب وفاي ماينكر الخبزةوملحة اسنينه
لو رابي جرو احسلي من اخوان خانوني بطعن وسمومه يسكينه
عاتبت الليالي وكلت منها ارتاح بس ظيم الليالي نارتجوينه
وصادقت الكمر هم صار عني ايغيب واكتب بالظلام بعبرتي مخنوك وعجب ماشمعه تضوينه
لكن مانصفت الروح من خطيت شفت انصف الغير ابكلبي وحنينه
صرت اكتب اخوتي اسماء قبل اسمي
وانسه انا الاسم انه الاسم اسمي
صرت ارسم صورهم وانسه ارسم برسمي
صرت اذكر حوايجهم وانسه أأأنة الجرح متواري في جسمي
العتب ما اعاتب انه ابهاي اعتب عالقلب ولهان بونينه
ولاساعة نساكم وانتم اتاذوه
لان طبع اليحب وفاي ... وكل وفاي لازم تكرم ايمينه
بقلم الاديب الاسد القاطع ابا الحسن المدرس الفراتي
مع كول احترامي الاخوان
تره موقصدي بس الشعر كولش عجبني